
ДО

ОБЩИНСКИ СЪВЕТ

ГРАД ЗЛАТОГРАД
ОТЧЕТ ЗА ДЕЙНОСТТА НА МКБППМН – ЗЛАТОГРАД ПРЕЗ 

2023 ГОДИНА

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


На вашето внимание предоставям отчет за дейността на МКБППМН – Златоград, за 2023 година.

В своята си дейност, МКБППМН акцентира, върху превантивната си роля като средство за влияние върху поведението на подрастващите. Превенцията на противообществени прояви е обща функция на всички институции работещи с деца и младежи, която и през изминалата година беше активно развивана в училища, образователни институции и социални центрове, детска педагогическа стая, отдел „Закрила на детето”, спортни клубове, читалища и НПО. 

Съгласно чл.6, ал.2 от ЗБППМН, Местната комисия (МК) за БППМН Златоград се състои от четиринадесет души: председател - зам.-кмет; зам.-председател; секретар и единадесет членове. В състава на комисията са включени директорите на училищата от Община  Златоград, директорите на Център за обществена подкрепа и Център за подкрепа за личностно развитие, директор на дирекция в Общинска администрация, той и юрисконсулт, инспектор ДПС, психолог и началник отдел „Закрила на детето”. Съставът на МК е определен със Заповед на Кмета на общината.

Комисията реализира мерки, свързани с осъществяване на контролни функции, организиране и провеждане на мероприятия и инициативи, които са насочени към превенцията на противообществени прояви и асоциално поведение на малолетните и непълнолетните, насърчаване на здравословния начин на живот и активното спортуване, справяне с агресията в училищна и извънучилищна среда, придобиване на социални компетенции, осъществяване на обществен надзор от обществени възпитатели.  

През 2023 година бяха реализирани множество дейности и мероприятия, проведени бяха много и различни инициативи, които провокираха интереса на малолетните и непълнолетните в общината: 
· Участие в конкурс за детска рисунка „С очите си видях бедата“, в партньорство с ЦПЛР, в който учениците пресъздадоха бедствията и бедите в света през своя поглед, показаха завидни умения в изобразителното изкуство; 
· Ученици се включиха в световната инициатива "Ден на Земята", засаждайки нови дръвчета в град Златоград;
· Отново се проведе ученически поход до параклис „Св. Атанас“, организиран от ЦПЛР, където бяха засадени плодови дръвчета през 2021г., по повод Ден на Земята;

· Ученическо състезание по безопасност на движението по пътищата. Състезанието имаше за цел да подпомага възпитанието и обучението на учениците в култура на поведение на пътя, която е свързана със спазването на общовалидните правила и норми за лична и колективна безопасност;
· Вечер на българското кино в Златоград. На открито се прожектира хитов български филм. Целта на инициативата беше младите хора и от по-малките общини, като Златоград и населените места, където няма изградени киносалони, да имат възможност да осъществят среща с българското кино, да усетят магията на този вид изкуство, да се увлече интереса и вниманието на младежите от общината към различните сфери на изкуството;
· Детски турнири по футбол „Купа Златоград“ и „Шампион на шампионите“, турнир по баскетбол, в които спортни мероприятия взеха участие стотици деца, както от Златоград, така и от цяла България, част от инициативите „Доброто е на мода! Да бъдем активни, а не агресивни!“; 
· Детски сценични изяви по повод 1 юни – Ден на детето;
· Форум театрално представление „Из живота на непълнолетните“  с ученици от клуб „Арт драма“, по проект „Нова нагласа“;
· Провеждане на Международна лятна академия за изкуство и млади таланти „Огънят на Орфей“.  Академията предостави възможност на деца и младежи да развият своите таланти и да се докоснат до професионални музиканти и преподаватели;
· Провеждане на младежки танцов спектакъл „Танцът идва към теб“;
· Ученически турнир по плуване, част от инициативите „Доброто е на мода! Да бъдем активни, а не агресивни!“; 

· Ученически планински маратон, част от инициативите „Доброто е на мода! Да бъдем активни, а не агресивни!“. Целта на мероприятието бе да се провокира вниманието на младежите за участие в спортни мероприятия за подобряване на двигателната активност, преодоляване на стреса и агресията и промотиране на здравословния начин на живот;

· Провеждане на традиционния конкурс „Моя България“, организиран от ЦПЛР, за рецитал на патриотични стихотворения по случай 1 ноември – Ден на народните будители;
Обществените възпитатели също продължиха да провеждат своите срещи и беседи с деца и младежи, при които съществува потенциална опасност от влияние с криминогенен характер, посещаваха училищата, където главно извършваха своята дейност. И през 2023 г., активна работа с деца и младежи бе осъществявана от обществени възпитатели, които организираха превантивната си работа чрез спортни занимания, в които се включиха много ученици. Към МКБППМН – Златоград бяха назначени четирима обществени възпитатели, в различни периоди от годината, които изпълняваха задълженията си на територията на общината. 

От изключително важно значение за превенцията и откриването на симптоми за извършване на противообществени деяния е работата в училищата. Всички директори и класни ръководители съдействат на обществените възпитатели при изпълнението на техните задължения и активно подпомагат работата на комисията при ранната диагностика на противообществени прояви, както и при работата с малолетни и непълнолетни с регистрирани такива. 
Рискова характеристика на обстановката в Община Златоград:
· На територията на Община Златоград, през 2023 г. няма необхванати деца и ученици подлежащи на подлежащи на задължително предучилищно и училищно образование;

· Има един случай на ученик отпаднал от образователната система, с който след прилагане на Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст, в началото на новата учебна 2023-2024 г. е върнат в училищна среда;

· На територията на Община Златоград няма малолетни и непълнолетни лица, самоопределящи се към ромската общност или към други малцинства;

· На територията на общината няма малолетни и непълнолетни лица, настанени във Възпитателно училище-интернат (ВУИ) и Социално-педагогически интернат (СПИ). 

· На територията на Община Златоград няма регистрирани малолетни и непълнолетни лица, принадлежащи към радикални и екстремистки групи;

· Няма лица извършили криминални деяния по расистки подбуди или като резултат от споделяне на екстремистки идеи. 

· Няма регистрирани малолетни и непълнолетни лица, извършили противообществени прояви и насилие, мотивирани от етническа и верска омраза.

· Не са регистрирани и установявани криминални деяния от футболни агитки (ултрас);

· Няма регистрирани просещи и скитащи малолетни или непълнолетни лица от община Златоград.
И тази година е указвана подкрепа на семейства, които срещат проблеми при възпитанието на децата си. В повечето случаи проблемите са от социално естество и са предизвикани от затруднено общуване между родител и дете, което води до прекъсване на контакта и обратната връзка помежду им. Усилията на всички членове на комисията и обществените възпитатели са насочени към работа за подобряване на тази връзка. Много важна роля за преодоляване на тези проблеми играят и специалистите от Центъра за обществена подкрепа, които подпомагат децата и родителите през цялата година. В по-голяма степен се наблюдават положителни резултати от работата със семействата, свързани с подобряване на  емоционално-социалното им развитие, изграждане на нови потребности, преодоляване на различията вътре в семействата.  

Спортът също се явява ефикасна мярка за превенция на противообществените прояви и за корекция на асоциалното поведение на децата и младежите. Над сто и петдесет младежи (малолетни и непълнолетни) участват в извънкласни спортни мероприятия и тренировъчно-състезателен процес на спортните клубове в общината, които ангажират пълноценно свободното им време. Добрата спортна база в общината предоставя достатъчно възможности за изяви на всички малолетни и непълнолетни, а ползването на базата, за всички ученици, е напълно безплатна.  

· През 2023 година не са регистрирани случаи на непълнолетни лица с притежание на наркотични вещества.

· За миналата година няма регистрирани нарушения по Закона за закрила на детето, в частта за неспазване на вечерен час за пребиваване в питейни заведения и обществени места  на малолетни и непълнолетни. Провеждани са профилактични беседи с непълнолетни и техните родители.
· В Община Златоград няма регистрирани деца, с асоциално поведение, поставени под настойничество и попечителство. 

· Няма случаи и на условно осъдени непълнолетни, при които съдът е информирал МКБППМН за организиране на възпитателни грижи. 

· През 2023 г. няма осъдени на пробация малолетни и непълнолетни.

Едно лице, с противообществена проява и с наложена възпитателна мярка „Задължаване да участва в консултации, обучения и програми за преодоляване на отклонения в поведението“, е преминало през отдел „Закрила на детето”, за предоставяне на социални консултации.
През 2023 година, в МКБППМН Златоград беше образувано и разгледано едно Възпитателно дело. Обект на възпитателните дела беше едно непълнолетно лице, на което е наложена следната възпитателна мярка: по чл. чл.13, ал.1., т.3 – „Задължаване да участва в консултации, обучения и програми за преодоляване на отклонения в поведението”. Проведеното възпитателно дело е подействало възпиращо на малолетния, в резултат на което не са извършени повторно противообществени прояви. При разглеждане на Възпитателното дело, предвидените в ЗБППМН лица са присъствали. 

 Взаимодействие на МКБППМН с другите институции

Училищата в общината предоставят разнообразни извънкласни форми за ангажиране на свободното време на малолетните и непълнолетните ученици. Активно съдействат на Местната комисия за реализиране на различни обществени, спортни и културни мероприятия и инициативи. Училищата, директорите и учителите се явяват изключително важен участник и партньор за превенцията и противодействието на противообществените прояви на малолетните и непълнолетните. Във всички училища се провеждат беседи, по отношение на детската престъпност, проявата на агресия в училище, вредата от употребата на алкохол и тютюнопушенето и по други теми, както от класните ръководители, така и от обществените възпитатели.   

Активна работа с малолетни и непълнолетни  се отчита и в дейностите на читалищата, Център за подкрепа за личностно развитие, Център за обществена подкрепа, които дават положителни резултати в насока превенция на противообществените прояви. 

На високо ниво е и работата със спортните клубове в общината, които организират тренировъчен и състезателен процес за много деца и младежи. 


Непрекъсната е и връзката на Комисията с Инспектор ДПС и Районно управление Златоград.

Обществени възпитатели

През 2023 година, за различни периоди и спрямо нуждите от превантивна работа, четирима обществени възпитатели бяха наети на граждански договори в МКБППМН Златоград. Освен, че са ангажирани с конкретна работа, свързана с отделни малолетни и непълнолетни лица, обществените възпитатели проведоха профилактични беседи по различни теми, с групи от деца, както и с родителите им. Темите, по които работиха през изминалата година бяха насочени към профилактика на агресивно поведение, превенция на употреба на психоактивни вещества, насилието между учениците, спазване на училищните правилници, приятелските взаимоотношения, интернет зависимости и безопасно общуване в мрежата, здравословен начин на живот, мотивиране за учене и редовно посещаване на учебните занятия и пр.

Обществените възпитатели участват при организацията и провеждането на различни мероприятия, които Местната комисия инициира. Секретарят на МК упражнява контрол върху дейността на обществените възпитатели. 

Изразходени  средства  през 2023 г. 
	1.


	Средства, по Наредба №2, за възнагражденията на обществените възпитатели – 4 броя преминали през годината
	18 888 лв.

	2.
	Средства за издръжка на Местната комисия – консумативи, телефони, канцеларски материали и за дейност по превенция на противообществени прояви и организиране на превантивни дейности и мероприятия.
	15 128 лв.


	3. 
	Преходен остатък за 2024 г.
	2 018 лв.

	
	Общо средства за 2023 година
	34 016 лв.


С уважение, 

ЕЛМИРА УГОРЛИЕВА-ПЕХЛИВАНОВА
Председател на МКБППМН Златоград
 
Изготвил:
Любомир Ангелов

Секретар на МКБППМН

